১৯৫০-এ পাঠ চুকিয়ে দিয়ে কিবরিয়া চলে আসেন ঢাকায়। এখানেই তাঁর শিল্পকৃতির বিকাশ ঘটেছে। জন্ম যার বর্তমান পশ্চিমবঙ্গের বীরভূমে, কালক্রমে তিনি হাজির হলেন ঢাকায়, যোগ দিলেন জয়নুল ও তার সতীর্থদের গড়ে তোলা চারুকলা শিক্ষাপ্রতিষ্ঠানে। শিক্ষক হিসেবে তাঁর নিয়োগের সুযোগ ঘটে ১৯৫৪ সনে। যখন ঢাকা শিল্পকলার নতুন কেন্দ্র, যেখানে কোলকাতা থেকে চ্যুত মুসলমান বাঙালি শিল্পীরা নানান তৎপরতা শুরু করেছিলেন।